28. 11. 86 De Europæiske Fællesskabers Tidende Nr. L 335/3 RÅDETS FORORDNING (EØF) Nr. 3606/86 af 18. november 1986 om en exceptionel nødforanstaltning til fordel for de ugunstigt stillede områder i Irland RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?), og - ; ud fra følgende betragtninger : De dårlige vejrforhold i 1985 og 1986, som landbrugerne i de ugunstigt stillede områder af Irland, jf. Rådets direktiv 85/350/EØF af 27. juni 1985 om fællesskabslisten over ugunstigt stillede landbrugsområder i henhold i direktiv 75/268/EØF (Irland) (?), har været udsat for, har forværret disse områders varige naturbetingede handicap og har medført stadig større likviditetsvanskeligheder efter to sæsoner med store omkostninger og lille produktion ; det er nødvendigt at træffe en exceptionel nødforanstalt- ning for straks at forbedre indkomsterne for landbrugerne i disse områder ; på grund af budgetvanskelighederne i Irland bør Fællesskabet yde støtte til gennemførelsen af denne foranstaltning ; støtten vil passende kunne fordeles i form af et tillæg til udligningsgodtgørelserne, jf. afsnit III i Rådets forordning (EØF) nr. 797/85 af 12. marts 1985 om forbedring af landbrugsstrukturernes effektivitet (?), uden at dette vil medføre administrative omkostninger og forsinkelser — UDSTEDT FØLGENDE FORORDNING : Artikel 1 1. Med henblik på at hjælpe landbrugere i Irland i de ugunstigt stillede områder som omhandlet i artikel 3 i . Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder () med at klare de ekstraordinære vanskeligheder, som skyldes de dårlige vejrforhold i 1986, indføres der undtagelsesvist en fælles foranstaltning, som defineret i artikel 6, stk. 1, i Rådets forordning (EØF) nr. 729/70 af 21. april 1970 om finansiering af den fælles landbrugspo- litik (), senest ændret ved forordning (EØF) nr. 3769/ 850). 2. Den fælles foranstaltning består i et finansielt tilskud fra Fællesskabet, som Irland udbetaler i form af tillæg til de udligningsgodtgørelser, som er udbetalt i 1986 i henhold til afsnit III i forordning (EØF) nr. 797/85. Foranstaltningen begrænses til udbetaling af tillæg i henhold til de ordninger, der gælder for 1986, og de i nævnte forordnings artikel 14 og 15 fastsatte begrænsninger og betingelser skal overholdes. Artikel 2 1. Gennemførelsesperioden for den i artikel 1 nævnte fælles foranstaltning fastsættes til et år. 2. PFællesskabets tilskud kan højst udgøre 20 mio ECU. Artikel 3 Artikel 24, 25, 27 og 28 i forordning (EØF) nr. 797/85 anvendes på den i artikel 1 nævnte fælles foranstaltning. Artikel 4 Denne forordning træder i kraft på tredjedagén efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. november 1986. () EFT nr. C 287 af 14. 11. 1986, s. 5. () Udtalelse afgivet den 14. 11. 1986 (endnu ikke offentliggjort i Tidende). 3) EFT nr. L 187 af 19. 7. 1985, s. 1. 8 EFT nr. L 93 af 30. 3. 1985, s. 1. På Rådets vegne M. JOPLING Formand () EFT nr. L 128 af 19. 5. 1975, s. 1. () EFT nr. L 94 af 28. 4. 1970, s. 13. () EFT nr. L 362 af 31. 12. 1985, s. 17.